แม็วอาเรนา

แม็วอาเรนา (โปรตุเกส: MEO Arena) หรือชื่อเดิม ปาวิลเยาดาอูตูปียา (Pavilhão da Utopia) ปาวิลเยาอาตลังตีกู (Pavilhão Atlântico) และ อัลติสอาเรนา (โปรตุเกส: Altice Arena) เป็นอะรีนาหรือลานแสดงอเนกประสงค์ในร่ม (multi-purpose indoor arena) ตั้งอยู่ที่กรุงลิสบอน ประเทศโปรตุเกส สร้างขึ้นเพื่อใช้จัดการแสดงนิทรรศการนานาชาติ ค.ศ. 1998 อัลติสอาเรนาเป็นลานแสดงในร่มที่ใหญ่ที่สุดแห่งหนึ่งในสหภาพยุโรป เมื่อปี ค.ศ. 2013 ได้มีการเปลี่ยนมาใช้ชื่อปัจจุบันตามชื่อผู้สนับสนุนหลักคือ แม็ว (MEO) ซึ่งเป็นบริษัทผู้ให้บริการด้านโทรคมนาคมรายหนึ่งในโปรตุเกส แล้วเปลี่ยนมาใช้ชื่อปัจจุบันในเดือนตุลาคม ค.ศ. 2017 หลังจากบริษัทโทรคมนาคมอัลติสได้เข้าซื้อกิจการของแม็ว